नौसिखिये थे मुंबई धमाकों के प्लांटर!  
पुलिस सूत्रों से मिली जानकारी के मुताबिक तीनों जगहों पर जिस तरीके से बम प्लांट किए गए उससे लगता है कि बम रखने वाले ट्रेन्ड नहीं थे।
क्या मुंबई के नए सीरियल धमाकों के प्लांटर नौसिखिये थे ये सवाल धमाकों की तफ्तीश से उभरे हैं। पुलिस सूत्रों से मिली जानकारी के मुताबिक तीनों जगहों पर जिस तरीके से बम प्लांट किए गए उससे लगता है कि बम रखने वाले ट्रेन्ड नहीं थे। दादर में बम का फेस ऊपर की तरफ था इसलिए वहां शायद सबसे कम नुक़सान हुआ।  ओपेरा हाउस में ज़मीन की तरफ़ तो जवेरी बाजार की खाऊ गली में बम के ठीक सामने थी एक दुकान। सूत्रों की मानें तो बम के प्लांटर का कनेक्शन उस मोहसिन चौधरी से हो सकता है जो आतंकी संगठन इंडियन मुजाहिदीन का रिक्रूटर माना जाता है। 13 फरवरी 2010 को पुणे की जर्मन बेकरी धमाकों के लिए प्लांटर के इंतजाम का आरोप मोहसिन पर ही है। तब से फरार मोहसिन की तलाश में एटीएस अब एक बार फिर जोरशोर से जुटी है।